
Okružni privredni sud u Prijedoru, sudija Snježana Cepić, u registarskom predmetu likvidacije po službenoj dužnosti nad poslovnim subjektom „JAS COMERC“ Sanski Most, Privatno prometno preduzeće P.O. Sanski Most ( PP „JAS COMERC“ Sanski Most p.o.) Željeznička bb Sanski Most  dana 02.07.2026. godine donio je sledeće:


RJEŠENJE

I Zaključuje se postupak likvidacije likvidaconog dužnika „JAS COMERC“ Sanski Most, Privatno prometno preduzeće P.O. Sanski Most ( PP „JAS COMERC“ Sanski Most p.o.) Željeznička bb Sanski Most, koji je kod ovog suda upisan u registru poslovnih subjekata u registarskom ulošku broj MBS 1-1253-00
II  Rješenje će biti objavljeno na oglasnoj tabli ovog suda, na internet stranici i oglasnoj tabli Agencije za posredničke, informatičke i finansijske usluge (Agencija), te se dostavlja vlasnicima kapitala poslovnog subjekta i drugim licima u skladu sa propisom kojim se uređuje likvidacioni postupak.
III  Rješenje će po pravosnažnosti biti dostavljeno odjeljenju registra poslovnih subjekata ovog suda, radi brisanja likvidacionog dužnika iz registra poslovnih subjekata.
Obrazloženje
Rješenjem Okružnog Privrednog suda u Prijedoru broj: 67 0 L 005081 26 Reg od 25.02.2026. godine pokrenut je postupak likvidacije po službenoj dužnosti nad navedenim poslovnim subjektom, zbog toga što isti nije uskladio oblik organizovanja, kao i opšte akte u skladu sa odredbama Zakona o privrednim društvima („Službeni glasnik Republike Srpske“, broj: 127/08, 58/09, 100/11, 67/13, 100/17, 82/19, 17/23 i 45/25) i drugim posebnim propisima u rokovima određenim zakanom.

Navedenim rješenjem, registarski sud je pozvao likvidacionog dužnika da u roku od tri (3) mjeseca od dana objave rješenja, obavijesti registarski sud o imovini likvidacionog dužnika, da je navede, kao i poziv povjeriocima likvidacionog dužnika da u istom roku prijave svoja potraživanja prema likvidacionom dužniku i navedu pravni osnov po kome su ta potraživanja nastala.

Sud je izvršio uvid u spis i utvrdio, da likvidacioni dužnik nije obavijestio registarski sud o imovini likvidacionog dužnika, te da nije bilo prijave potraživanja prema likvidacionom dužniku.

Imajući u vidu sve gore navedeno, sud je zaključio postupak likvidacije likvidacionog dužnika „JAS COMERC“ Sanski Most, Privatno prometno preduzeće P.O. Sanski Most ( PP „JAS COMERC“ Sanski Most p.o.) Željeznička bb Sanski Most, pa je shodno članu 81. stav 1., članu 82. stav 4. Zakona o registraciji poslovnih subjekata u Republici Srpskoj (“Službeni glasnik Republike Srpske”, broj: 67/13, 15/16 i 84/19) i članu 9. stav 3. Zakona o likvidacionom postupku Republike Srspke (“Službeni glasnik Republike Srpske”, broj: 82/19), odlučio kao u dispozitivu ovog rješenja.


    									                    Sudija

       Snježana Cepić



Pouka o pravnom lijeku: Protiv ovog rješenja dozvoljena je žalba Višem privrednom sudu Republike Srpskeu roku od 8 dana od dana objave rješenja.




